Определение на Общия съд от 17 юни 2019 г. — Fugro/Комисия
(Дело T-317/18)1
(Жалба за отмяна — Програма за спътникова навигация „Галилео“ — Технически и оперативни спецификации — Липса на пряко засягане — Явна недопустимост)
Език на производството: английски
Страни
Жалбоподател: Fugro NV (Leidschendam, Нидерландия) (представители: първоначално T. Snoep и V. van Weperen, впоследствие V. van Weperen, H. Gornall и J. de Pree, avocats)
Ответник: Европейска комисия (представители: V. Di Bucci, L. Armati и B. Sasinowska)
Предмет
Главно искане на основание член 263 ДФЕС за отмяна на Решение за изпълнение (EC) 2018/321 на Комисията от 2 март 2018 година за изменение на Решение за изпълнение (EC) 2017/224 за определяне на техническите и оперативните спецификации, позволяващи търговската услуга, предлагана от създадената в рамките на програмата „Галилео“ система, да изпълнява функцията, предвидена в член 2, параграф 4, буква в) от Регламент (ЕС) № 1285/2013 на Европейския парламент и на Съвета (ОВ L 62, 2018 г., стр. 34), и евентуално искане за отмяна на член 1, точка 2 от същото решение
Диспозитив
Отхвърля жалбата като явно недопустима.
Осъжда Fugro NV да заплати съдебните разноски.
____________
1 ОВ C 240, 9.7.2018 г.